ભગવાનનો અમે આભાર માનીએ છીએ કે અમને એટલું સમજવાની શક્તિ આપી છે કે અમારા સાથ-સહકાર વગર તમે અત્યાર સુધી જીવી શક્યા છો અને ભવિષ્યમાં જીવી શકશો પણ તમારા સૌના સાથ-સહકાર વગર અમારાં સુખ, અમારાં ઐશ્વર્ય આજે અમારાં ભવિષ્ય સામે ખતરો ઊભો થવાની શક્યતા જ નહીં, પૂરેપૂરી સંભાવના છે, માટે હે સજ્જનો અને સન્નારીઓ, આ ચૂંટણીમાં જો તમે અમને સાચવી લેશો, તો આવનારાં પાંચ વર્ષ સુધી અમે તમને, છેલ્લાં પાંચ વર્ષોથી સાચવી રહ્યા છીએ એ જ રીતે સાચવવાનું અડગ મનોબળવાળું વચન આપીએ છીએ.